section_heading: La-154
paragraph_text: Jedan od najvećih problema La-150 bio je preslab motor. Zbog toga je Lavočkin razvio model La-154 kod kojeg je proširio trup kako bi u njega mogao smjestiti jači motor Ljulka TR-1, jedan od prvih sovjetskih turbomlaznih motora koji se nisu temeljili na njemačkoj ili britanskoj konstrukciji. Potisak TR-1 bio je 13,2 kN i obećavao znatno poboljšanje letnih mogućnosti. Neiskustvo sovjetskih stručnjaka prvo je dovelo do stalnog odgađanja dovršetka motora. Iako je motor službeno dovršen 1947. zbog konstantne nepouzdanosti nikad nije ušao u serijsku proizvodnju. Zbog toga je otkazana i proizvodnja La-154.<br> Na papiru 13,2 kN potiska trebalo je biti dovoljno za 925 km/h maksimalne brzine i operativni vrhunac leta od 13 500 metara. Trebao se povećati i dolet na zadovoljavajućih 1000 kilometara. Naoružanje se trebalo sastojati od tri topa NS-23